Դիաբազ

Դիաբազ, հրաբխային ապար։ Քիմիական և միներալային կազմով նման է բազալտին։ Կառուցվածքը մանրահատիկ բյուրեղային է, գույնը՝ մուգ մոխրագույնից կանաչավուն սև։ Դիաբազի զանգվածներն առաջացնում են մինչև 200 մ հզորության դայքեր և այլ մարմիններ։ Հայաստանում տարածված է Ալավերդու, Շամլուղի, Քաջարանի պղնձի հանքավայրերում։ Օգտագործվում է շինարարության և կաղապարային քարաձուլման մեջ։

Հրաբխային ապարներ